PMIndiaData/PMIndiaSum huggingface dataset:
భార‌తదేశం- బిఆర్ఐసిఎస్ (బ్రిక్స్) దేశాలైన బ్రెజిల్‌, ర‌ష్యా, చైనా, ద‌క్షిణాఫ్రికా ల‌తో ప‌న్ను వ్య‌వ‌హారాల‌పై స‌హ‌కార అవ‌గాహ‌న పత్రానికి ఆమోదం తెలిపిన కేంద్ర మంత్రివర్గం

ప‌న్ను వ్య‌వ‌హారాల‌కు సంబంధించి భార‌త రెవెన్యూ ప‌రిపాల‌న సంస్థ‌లు, బ్రిక్స్ కూట‌మి దేశాలైన బ్రెజిల్‌, ర‌ష్యా స‌మాఖ్య‌, చైనా, ద‌క్షిణ ఆఫ్రికాల మ‌ధ్య స‌హ‌కార అవ‌గాహ‌న ప‌త్రం (ఎమ్ఒసి) మీద సంత‌కాల‌కు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ల‌క్ష్యం: ప‌న్నుల సంబంధిత వ్య‌వ‌హారాలు, ఉమ్మ‌డి ప్ర‌యోజ‌నాల సంబంధిత‌ అంశాలు, ప‌రిజ్ఞాన భాగ‌స్వామ్య ఆదాన‌ప్ర‌దానం, సామ‌ర్థ్య నిర్మాణం త‌దిత‌ర రంగాల‌లో భార‌త రెవెన్యూ పాల‌న సంస్థ‌లు, బ్రిక్స్ కూట‌మి దేశాల మ‌ధ్య‌ స‌హ‌కారాన్ని మ‌రింత ముందుకు తీసుకువెళ్ల‌డానికి ఈ అవ‌గాహ‌న ప‌త్రం (ఎమ్ఒసి) తోడ్ప‌డుతుంది. బ్రిక్స్ దేశాల రెవెన్యూ పాల‌న విభాగాధిప‌తుల మ‌ధ్య నిరంత‌ర సంప్ర‌దింపుల‌కు ఇది వీలు క‌ల్పిస్తుంది. ఉమ్మ‌డి ప్ర‌యోజ‌నాల‌కు వీలున్న రంగాలపై చ‌ర్చ‌ల‌కు, ప‌న్ను వ్య‌వ‌హారాల‌పై నిపుణుల అభిప్రాయాల క‌ల‌బోత‌, స‌మావేశాలకు అవ‌కాశం ఏర్ప‌డుతుంది. అంత‌ర్జాతీయ స‌మ‌కాలీన ప‌న్ను వ్య‌వ‌హారాల‌కు సంబంధించి రంగాల‌పై చ‌ర్చ‌లతో పాటు ఈ స‌హ‌కార అవ‌గాహ‌న కింద ఇచ్చిపుచ్చుకున్న స‌మాచార గోప్య‌త‌కు తోడ్ప‌డుతుంది. ప్ర‌భావం: ప‌న్నుల సంబంధిత వ్య‌వ‌హారాల‌లో ప్ర‌భావ‌వంత‌మైన స‌హ‌కారానికి ఊతం ల‌భిస్తుంది. బ్రిక్స్ దేశాల ఉమ్మ‌డి వైఖ‌రి ఆయా దేశాల‌కే కాకుండా జి-20 సార‌థ్యం వ‌హిస్తున్న దీర్ఘ‌కాలిక ప‌న్ను అంశాల‌కు సంబంధించి ఇత‌ర అభివృద్ధి చెందుతున్న దేశాల‌కూ ప్ర‌యోజ‌న‌క‌రం కాగ‌ల‌దు. నేప‌థ్యం: ప‌న్నుల వ్య‌వ‌హారాల‌లో సంభావ్య స‌హ‌కారంపై చ‌ర్చించేందుకు బ్రిక్స్ దేశాల రెవెన్యూ విభాగాల అధిప‌తులు త‌ర‌చు స‌మావేశ‌మ‌వుతున్నారు. దీంతో పాటు 2016 అక్టోబ‌రు 16 నాటి గోవా స‌మావేశ ప్ర‌క‌ట‌న మేర‌కు సౌహార్ద‌ం, సంఘీభావం, స‌మాన‌త్వం, ప‌ర‌స్ప‌ర అవ‌గాహ‌న‌, సార్వ‌జ‌నీన‌త‌, ప‌ర‌స్ప‌ర ప్ర‌యోజ‌న స‌హ‌కారం త‌దిత‌రాల‌పై ప్ర‌స్తుత క‌ట్టుబాటు మేర‌కు అభిప్రాయాల మార్పిడి కొన‌సాగుతోంది. అవ‌గాహ‌న‌, స‌హ‌కారం మ‌రింత బ‌లోపేతం చేసుకోగ‌ల ప‌రస్ప‌ర ప్ర‌యోజ‌నక‌ర‌మైన నాలుగు రంగాల‌ను బ్రిక్స్ దేశాలు గుర్తించాయి. చైనా లోని బీజింగ్‌లో 2016 మే నెల‌లో ప‌న్నుల పాల‌న వేదిక (FTA) సర్వ సభ్య సదస్సు సంద‌ర్భంగా బ్రిక్స్ దేశాల ప‌న్ను విభాగాల అధిప‌తులు భేటీ అయిన‌ప్పుడు పై అంశాలు ప్ర‌ధానంగా ఎమ్ఒసి పై సంత‌కాలు చేయాల‌ని నిర్ణ‌యించుకొన్నారు.
మారిశస్ లో సర్వోన్నత న్యాయస్థానం నూతన భవనాన్ని కలసి ప్రారంభించనున్న మారిశస్ ప్రధాని శ్రీ ప్రవింద్ జగన్నాథ్ మరియు ప్ర‌ధాన మంత్రి శ్రీ న‌రేంద్ర మోదీ

మారిశస్ లో సర్వోన్నత న్యాయస్థానం నూతన భవనాన్ని 2020వ సంవత్సరం జూలై 30వ తేదీ గురువారం నాడు మారిశస్ ప్రధాని శ్రీ ప్రవింద్ జగన్నాథ్ మరియు ప్ర‌ధాన మంత్రి శ్రీ న‌రేంద్ర మోదీ ఉభయులు సంయుక్తం గా ప్రారంభించనున్నారు. ఈ ప్రారంభ కార్యక్రమం మారిశస్ న్యాయ వ్యవస్థ కు చెందిన సీనియర్ సభ్యులు మరియు ఇరు దేశాల కు చెందిన ఇతర ప్రముఖుల సమక్షం లో వీడియో కాన్ఫరెన్స్ మాధ్యమం ద్వారా జరుగనుంది. భవనాన్ని భారతదేశం మంజూరు చేసిన సహాయం తో నిర్మించడమైంది. ఇంకా ఇది కోవిడ్ అనంతర కాలం లో భారతదేశం యొక్క సహాయం తో రాజధాని నగరం పోర్ట్ లుయిస్ లో కట్టబడినటువంటి ఒకటో మౌలిక సదుపాయ కల్పన పరియోజన కానున్నది. మారిశస్ కు భారత ప్రభుత్వం 2016వ సంవత్సరం లో అందజేసిన 353 మిలియన్ యుఎస్ డాలర్ ల విలువైన ‘స్పెశల్ ఇకొనామిక్ పాకేజ్’ లో భాగం గా రూపుదాల్చబోతున్నటువంటి అయిదు పరియోజనల లో నూతన సర్వోన్నత న్యాయస్థానం భవనం కూడా ఒకటి గా ఉంది. ఈ ప్రాజెక్టు ను అనుకొన్న కాల పరిమితి కి లోపే అంచనా వేసిన దాని కంటే తక్కువ వ్యయం తో పూర్తి చేయడం జరిగింది. 10 కి పైగా అంతస్తుల తో కూడిన ఈ భవనం రమారమి 4,700 చదరపు మీటర్ల క్షేత్రం లో వ్యాపించివుంది; ఇంకా దీని యొక్క నిర్మిత ప్రాంతపు విస్తీర్ణం సుమారు గా 25,000 చదరపు మీటర్లు ఉంది. ఈ భవనం అత్యాధునికమైనటువంటి రూపురేఖల తో, హరిత విశేషతల తో అలరారుతున్నది. దీని లో ఉష్ణ సంబంధి మరియు ధ్వని నిరోధక వ్యవస్థల తో పాటు శక్తి వినియోగం విషయం లో అధిక సమర్థంగా ఉండేటట్టు శ్రద్ధ వహించడమైంది. స్పెశల్ ఇకొనామిక్ పాకేజ్ లో భాగం గా మారిశస్ లో నిర్మితమైనటువంటి నూతన ఇఎన్ టి హాస్పిటల్ పరియోజన ను, ఇంకా మెట్రో ఎక్స్ ప్రెస్ పరియోజన యొక్క ఫేజ్-I ని 2019వ సంవత్సరం అక్టోబర్ లో మారిశస్ ప్రధాని మరియు ప్రధాన మంత్రి శ్రీ నరేంద్ర మోదీ కలసి ప్రారంభించారు. మెట్రో ఎక్స్ ప్రెస్ పరియోజన యొక్క ఫేజ్-I లో భాగం గా, 12 కి.మీ. పొడవైన మెట్రో మార్గం నిర్మాణం కిందటి సంవత్సరం సెప్టెంబర్ లో పూర్తి అయింది. కాగా ఫేజ్ -2 తాలూకు 14 కి.మీ. పొడవైన మెట్రో మార్గం పనులు కొనసాగుతూ ఉన్నాయి. ఇఎన్ టి హాస్పిటల్ ప్రాజెక్టు మాధ్యమం ద్వారా భారతదేశం మారిశస్ లో 100 పడకలు కలిగివుండేటటటువంటి అత్యాధునిక ఇఎన్ టి ఆసుపత్రి యొక్క నిర్మాణం లో సహాయాన్ని అందిస్తున్నది. నూతన సర్వోన్నత న్యాయస్థానం భవనం ఇరు దేశాల మధ్య బలమైన ద్వైపాక్షిక భాగస్వామ్యానికి సంకేతం గా ఉంటూ రాజధాని నగరం లో ఒక ముఖ్యమైన సీమచిహ్నం కాగలదని భావిస్తున్నారు.
ప్రసిద్ధహాస్య నటుడు శ్రీ రాజు శ్రీవాస్తవ మృతి కి సంతాపాన్ని వ్యక్తం చేసిన ప్రధాన మంత్రి

ప్రసిద్ధ హాస్య నటుడు శ్రీ రాజు శ్రీవాస్తవ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘రాజు శ్రీవాస్తవ గారు నవ్వు తో, వినోదం తో మరియు సకారాత్మకత తో మన జీవనాల ను ప్రకాశవంతం చేసివేశారు. ఆయన మనలను చాలా త్వరగా వీడిపోయారు; అయినప్పటికీ సంవత్సరాల పాటు తన ఘనమైనటువంటి కార్యం చలవ తో ఆయన అసంఖ్యాకుల హృద‌యాల లో జీవించే ఉంటారు. ఆయన మృతి దు:ఖం కలిగించింది. ఆయన యొక్క కుటుంబానికి మరియు ఆయన ను అభిమానించే వారి కి ఇదే నా సంతాపం. ఓమ్ శాంతి.’’ అని పేర్కొన్నారు.
దివంగ‌త రామ్ విలాస్ పాస్ వాన్ గారి జ‌యంతి సంద‌ర్భం నాడు ఆయ‌న ను స్మ‌రించుకొన్న‌ ప్ర‌ధాన మంత్రి

దివంగ‌త రామ్ విలాస్ పాస్ వాన్ గారి జ‌యంతి సందర్బం లో ప్ర‌ధాన మంత్రి శ్రీ న‌రేంద్ర మోదీ ఆయన ను స్మ‌రించుకొన్నారు. రామ్ విలాస్ పాస్ వాన్ గారు భార‌త‌దేశం లో అత్యంత అనుభ‌వం క‌లిగిన పార్ల‌మెంట్ స‌భ్యులలో, ప‌రిపాల‌కుల లో ఒక‌రు అని ప్రధాన మంత్రి అన్నారు. ప్రధాన మంత్రి ఒక ట్వీట్ లో ‘‘ఈ రోజు నా మిత్రుడు దివంగ‌త రామ్ విలాస్ పాస్ వాన్ గారి జ‌యంతి. ఆయ‌న లేని లోటు నన్ను ఎంత‌గానో బాధిస్తోంది. ఆయ‌న భార‌త‌దేశం లో అత్యంత అనుభ‌వం కలిగిన‌టువంటి పార్ల‌మెంటు స‌భ్యుల లో, ప‌రిపాలకుల‌ లో ఒక‌రు అని చెప్పాలి. ప్ర‌జాసేవ కు ఆయ‌న అందించిన తోడ్పాటులను, ఆద‌ర‌ణ కు నోచుకోని వర్గాల వారికి సాధికారిత ను క‌ల్పించడం కోసం ఆయ‌న చేసిన శ్ర‌మ ను ఎప్పటికీ స్మరించుకోవడం జరుగుతుంది’’ అని పేర్కొన్నారు.
శ్రీ ప్రకాశ్ సింహ్ బాదల్ కు మంచి ఆరోగ్యం లభించాలని, ఆయన త్వరగాకోలుకోవాలని ప్రార్థించిన ప్రధాన మంత్రి

సీనియర్ నేత శ్రీ ప్రకాశ్ సింహ్ బాదల్ మంచి ఆరోగ్యం తో ఉండాలని మరియు ఆయన త్వరగా కోలుకోవాలని ప్రధాన మంత్రి శ్రీ నరేంద్ర మోదీ ఆకాంక్షించారు. ప్రధాన మంత్రి ఒక ట్వీట్ లో – ‘‘శ్రీ ప్రకాశ్ సింహ్ బాదల్ జీ మంచి ఆరోగ్యం తో ఉండాలని మరియు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను.’’ అని పేర్కొన్నారు.
2017 సెప్టెంబర్ 3-7 వ తేదీ ల మధ్య చైనా మరియు మయన్మార్ లలో పర్యటించనున్న ప్రధాన మంత్రి

చైనా ప్రజా గణతంత్రం అధ్యక్షులు పంపిన ఆహ్వానాన్ని అందుకొని ప్ర‌ధాన మంత్రి శ్రీ న‌రేంద్ర మోదీ 2017, సెప్టెంబ‌ర్ 3-5 తేదీల మ‌ధ్య బిఆర్ఐసిఎస్ 9వ శిఖ‌రాగ్ర స‌ద‌స్సుకు హాజ‌రు కావడం కోసం చైనా లోని ఫుజియాన్ ప్రావిన్స్ లో శియామెన్ ను సంద‌ర్శించ‌నున్నారు. మ‌య‌న్మార్ అధ్య‌క్షుడు యు తిన్ క్యావ్ ఆహ్వానంపై, త‌ద‌నంత‌రం 2017, సెప్టెంబ‌ర్ 5-7 తేదీల మ‌ధ్య ప్రధాన మంత్రి మ‌య‌న్మార్ లో ప‌ర్య‌టించనున్నారు. ఇది ప్ర‌ధాన మంత్రి శ్రీ మోదీ మ‌య‌న్మార్ లో జ‌రిపే ఒక‌టో ద్వైపాక్షిక ఆధికారిక ప‌ర్య‌ట‌న కానుంది. ఈ ప‌ర్య‌ట‌న‌లో ప్ర‌ధాన మంత్రి ప‌ర‌స్ప‌ర‌ ప్ర‌యోజ‌నాల‌తో ముడిప‌డిన అంశాల‌పై స్టేట్ కౌన్సెల‌ర్ డా ఆంగ్ సాన్ సూ క్యీ తో చ‌ర్చ‌లు జ‌రుపుతారు. అలాగే, అధ్య‌క్షుడు యు తిన్ క్యావ్ తో కూడా ఆయ‌న భేటీ అవుతారు. రాజ‌ధాని న‌గ‌రం నే పై తా లో త‌న కార్య‌క్ర‌మాల‌ను ముగించుకోవడంతో పాటు, ఆయ‌న యాంగాన్ మ‌రియు బాగాన్ ల‌లోనూ ప‌ర్య‌టిస్తారు.
మహాత్మ ఫులే జయంతి సందర్భంగా ఆయనకు నివాళులు అర్పించిన ప్రధాన మంత్రి

మహాత్మ ఫులే జయంతిని పురస్కరించుకొని ఆయనకు ప్రధాన మంత్రి శ్రీ నరేంద్ర మోదీ నివాళులు అర్పించారు. “మహాత్మ ఫులే కు ఆయన జయంతి నాడు నేను నమస్కరిస్తున్నాను. సంఘాన్ని సంస్కరించడం కోసం, మహిళల సాధికారిత కోసం మరియు వారిలో విద్యావ్యాప్తి కోసం నిస్వార్థపరత్వంతో ఆయన చేసిన కృషి పరివర్తనపూర్వకమైన ప్రభావాలను ప్రసరింపచేసింది’’ అని ప్రధాన మంత్రి తన సందేశంలో పేర్కొన్నారు.
మహారాజా సుహేల్‌దేవ్‌ స్మారక కేంద్రం, చిత్తౌర సరస్సు అభివృద్ధి పనులకు శంకుస్థాపన చేయనున్న ప్రధాని

మహారాజా సుహేల్‌దేవ్‌ స్మారక కేంద్రం, చిత్తౌర సరస్సు అభివృద్ధి పనులకు ఈనెల 16న వీడియో కాన్ఫరెన్స్‌ ద్వారా ప్రధాని శ్రీ నరేంద్ర మోదీ శంకుస్థాపన చేయనున్నారు. మహారాజా సుహేల్‌దేవ్‌ జయంతి సందర్భంగా ఉత్తరప్రదేశ్‌లోని బహ్రాయిచ్‌లో నిర్మాణ కార్యక్రమాలు చేపట్టనున్నారు. యూపీ ముఖ్యమంత్రి శ్రీ యోగి ఆదిత్యానంద్‌ కూడా ఈ కార్యక్రమంలో పాల్గొననున్నారు. గుర్రపు స్వారీ చేస్తున్నట్లు ఉన్న మహారాజా సుహేల్‌దేవ్‌ విగ్రహంతోపాటు, కెఫెటేరియా, అతిథి గృహం, పిల్లల పార్కు వంటి పర్యాటక సౌకర్యాల ఏర్పాటు ఈ ప్రాజెక్టులో భాగం. మహారాజ సుహేల్‌దేవ్‌ దేశభక్తి, సేవాభావం ప్రజల్లో స్ఫూర్తిని పెంచుతాయి. స్మారక కేంద్రం నిర్మాణం, సుహేల్‌దేవ్‌ వీరత్వాన్ని ప్రజలకు మరింత బాగా తెలియజేస్తుంది. ఈ ప్రాంతంలో పర్యాటకాన్ని కూడా పెంచుతుంది.
మోర్బీలో తాజా పరిస్థితిపై ప్రధాని ఉన్నతస్థాయి సమీక్ష

మోర్బీలో తాజా పరిస్థితిపై ప్రధానమంత్రి శ్రీ న‌రేంద్ర మోదీ ఇవాళ రాత్రి గాంధీనగర్ లోని రాజ్ భవన్లో ఉన్నతస్థాయి సమీక్ష నిర్వహించారు. మోర్బీలో దురదృష్టకర దుర్ఘటన సంభవించగానే ప్రారంభించిన రక్షణ-సహాయ కార్యక్రమాలపై ఈ సందర్భంగా అధికారులు ప్రధానికి అన్ని వివరాలూ నివేదించారు. ఈ విషాదానంతర అంశాలన్నిటిపైనా సమావేశం పూర్తిస్థాయిలో చర్చించింది. తర్వాత ప్రధాని స్పందిస్తూ- బాధితులకు వీలైనంత మేరకు సహాయ సహకారాలు అందించాలని అధికారులను ఆదేశించారు. గుజరాత్ ముఖ్యమంత్రి శ్రీ భూపేంద్ర భాయ్ పటేల్, హోంశాఖ సహాయ మంత్రి హర్ష్ సంఘవి, రాష్ట్ర ప్రభుత్వ ప్రధాన కార్యదర్శి, డీజీపీలతోపాటు రాష్ట్ర హోంశాఖ, విపత్తు నిర్వహణ ప్రాధికార సంస్థలకు చెందిన ఉన్నతాధికారులు ఈ ఉన్నతస్థాయి సమీక్షలో పాల్గొన్నారు.
రాష్ట్రపతి ప్రసంగానికి ధన్యవాదాలు తెలిపే తీర్మానానికి ప్రధాన మంత్రి లోక్ సభలో జవాబిచ్చారు

రాష్ట్రపతి ప్రసంగానికి ధన్యవాదాలు తెలిపే తీర్మానానికి ప్రధాన మంత్రి శ్రీ నరేంద్ర మోదీ ఈ రోజు లోక్ సభలో సమాధానమిచ్చారు. చర్చకు ఉత్సాహాన్ని జోడించినందుకు, తమదైన అంతర్ దృష్టితో పలు విషయాలను పంచుకున్నందుకు సభ లోని వివిధ సభ్యులకు ఆయన కృతజ్ఞతలు తెలిపారు. ప్రజా శక్తిలో ఏదో ప్రత్యేకత ఉందని ప్రధాన మంత్రి చెబుతూ, పేద కుటుంబంలో పుట్టిన వ్యక్తి భారతదేశానికి ప్రధాన మంత్రి అయ్యారంటే అందుకు ఈ ‘జన శక్తే’ కారణమని శ్రీ మోదీ అన్నారు. స్వాతంత్ర్య పోరాటంలో దేశం కోసం ప్రాణాలను అర్పించే అవకాశం దక్కని తన వంటి వారు ఎంతో మంది ఉన్నారని, అయితే స్వేచ్ఛా భారతావనిలో జన్మించినందువల్ల వారు దేశం కోసం జీవిస్తున్నారని, దేశానికి వారు సేవ చేస్తున్నారని ప్రధాన మంత్రి చెప్పారు. జన శక్తి పట్ల విశ్వాసం ఉంటే సత్ఫలితాలు సిద్ధిస్తాయని ఆయన స్పష్టం చేశారు. మన ప్రజలలో దాగి ఉన్న బలాన్ని సభ్యులు అర్థం చేసుకొని అభినందించాలని, భారతదేశాన్ని కొత్త శిఖరాలకు చేర్చాలని ఆయన పిలుపునిచ్చారు. బడ్జెట్ సమర్పణ తేదీని ముందుకు జరపడంలో సహేతుకతను గురించి ప్రధాన మంత్రి శ్రీ మోదీ వివరిస్తూ, దీనివల్ల నిధులు ఉత్తమమైన పద్ధతిలో వినియోగం కాగలవని తెలిపారు. అలాగే, ప్రస్తుతం దేశంలోని రవాణా రంగానికి ఒక సమగ్రమైన దృక్పథం అవసరమని, ఒకే కేంద్ర బడ్జెట్ ఉన్నప్పుడే ఇది సాధ్యపడుతుందని చెప్పారు. తాను అధికారంలోకి వచ్చిన తరువాత నుండి పాలనలో చోటు చేసుకున్న మార్పు పట్ల ప్రధాన మంత్రి శ్రీ మోదీ సంతృప్తిని వ్యక్తం చేశారు. కుంభకోణాల వల్ల ఎంత డబ్బు నష్టపోయాము అనే చర్చ జరుగుతూ వచ్చిన కాలం నుండి, ఎంత మేరకు నల్లధనాన్నితిరిగి రాబట్టుకోగలిగాము అనే దాని పైన ప్రస్తుతం చర్చ జరుగుతోందని ప్రధాన మంత్రి అన్నారు. తన పోరాటం పేదల కోసమని ప్రధాన మంత్రి ప్రకటించారు. ఈ పోరాటం పేద ప్రజలకు వారికి చెందవలసినవి అందేటంత వరకు కొనసాగుతుందని తెలిపారు. ఈ ప్రభుత్వం ప్రతి అంశాన్ని ఎన్నికల దృష్టి కోణంలో నుండే చూడబోదని, దేశ ప్రజల హితం ప్రభుత్వానికి అన్నింటికన్నా అతి ముఖ్యమైన అంశమని ఆయన చెప్పారు. నోట్ల చట్టబద్ధత రద్దును ‘స్వచ్ఛ భారత్ ఉద్యమం’తో ప్రధాన మంత్రి శ్రీ నరేంద్ర మోదీ పోల్చారు. ఈ ఉద్యమం భారతదేశంలో నుండి అవినీతిని మరియు నల్లధనాన్ని పారదోలి, పరిశుభ్ర భారతావనిని ఆవిష్కరించడం కోసమేనని ఆయన తెలిపారు. నోట్ల చలామణి రద్దుకు సంబంధించిన నియమాలను తరచుగా మారుస్తూ వచ్చారన్న విమర్శలపై ప్రధాన మంత్రి ప్రతిస్పందిస్తూ, ఈ అభ్యాసంలోని లోటుపాట్లను కనిపెట్టాలని కోరుకున్న వారి కన్నా ఒక అడుగు ముందు ఉండాలనే ఇలా చేశామని చెప్పారు. ఎమ్ఎన్ఆర్ఇజిఎ నియమావళిలో కూడా వెయ్యికి పైగా పర్యాయాలు మార్పులు జరిగిన సంగతిని ఆయన గుర్తు చేశారు. వ్యవసాయదారులకు సౌకర్యవంతంగా ఉండేటట్లు మరియు వారు లాభపడేటట్లు పంట బీమా వంటి చర్యలను తీసుకున్నట్లు ప్రధాన మంత్రి వివరించారు. ప్రధాన మంత్రి దేశ సాయుధ దళాలను కూడా ప్రశంసించారు. ఈ బలగాలు దేశాన్ని కాపాడే సంపూర్ణ సామర్థ్యాన్ని కలిగి ఉన్నాయని ఆయన అన్నారు.
జాతీయ వోట‌ర్ల దినోత్సవం నాడు ప్ర‌జ‌ల కు అభినంద‌న‌ లు తెలిపిన ప్ర‌ధాన మంత్రి

జాతీయ వోట‌ర్ల దినోత్సవం సందర్భం గా ప్ర‌జ‌ల కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌ లు తెలిపారు. ‘‘జాతీయ వోట‌ర్ల దినోత్సవాన్ని పురస్కరించుకొని ఇవే అభినంద‌న‌లు. స్థానిక, రాష్ట్ర మ‌రియు జాతీయ స్థాయి ల‌లో ప్ర‌జాస్వామిక‌ ప్ర‌క్రియ లలో క్ర‌మం త‌ప్ప‌క పాలుపంచుకోవ‌డం ద్వారా మ‌న ప్ర‌జాస్వామ్యాన్ని మ‌రింత బ‌లోపేతం చేసుకొనే దిశ‌ గా మ‌న నిబ‌ద్ధ‌త ను పున‌రుద్ఘాటించేందుకు ఉద్దేశించిన రోజు ఈ రోజు. మీరు ఆ ప‌ని ని చేసినందువల్ల ఒక ‘న్యూ ఇండియా’ను ఆవిష్కరించ‌డం లో ఎంతో తోడ్పాటు అందినట్లు అవుతుంది. వోట‌ర్ల న‌మోదు ప‌ట్ల చైత‌న్యాన్ని నెల‌కొల్ప‌వలసింది గా అన్ని రంగాల ప్ర‌జ‌లకు నేను విజ్ఞప్తి చేస్తున్నాను; ప్ర‌త్యేకించి నా యువ మిత్రులను నేను అభ్యర్థించేది ఏమిటంటే, వారంతా వోటర్లు గా వారి పేర్ల ను ఈసరికే నమోదు చేసుకోనట్లయితే గనక ఆ పని ని పూర్తి చేయండని వారిని నేను అభ్య‌ర్ధిస్తున్నాను. వేసే ప్ర‌తి ఒక్క వోటు కూడాను మ‌న ప్ర‌జాస్వామ్య వ్య‌వ‌స్థ ను వర్ధిల్లజేస్తుంది’’ అని ఒక సందేశం లో ప్రధాన మంత్రి పేర్కొన్నారు.
గ్లోబ‌ల్ ఇనొవేశ‌న్ పార్ట్‌న‌ర్‌శిప్ అంశం పై భార‌త‌దేశాని కి, యునైటెడ్ కింగ్‌డ‌మ్ కు మ‌ధ్య ఎమ్ఒయు కు ఎక్స్‌-పోస్ట్ ఫ్యాక్టో ఆమోదం తెలిపిన మంత్రిమండ‌లి

గ్లోబ‌ల్ ఇనొవేశ‌న్ పార్ట్‌న‌ర్‌శిప్ (జిఐపి) అంశం పై భార‌త గ‌ణ‌తంత్ర ప్ర‌భుత్వ విదేశీ వ్య‌వ‌హారాల మంత్రిత్వ శాఖ కు, యునైటెడ్ కింగ్ డ‌మ్ కు చెందిన ఫారిన్‌, కామన్‌ వెల్థ్ ఎండ్ డివెల‌ప్‌మెంట్ ఆఫీస్‌ (ఎఫ్‌సిడిఒ) కు మధ్య ఒక అవ‌గాహ‌నపూర్వ‌క ఒప్పంద ప‌త్రం (ఎమ్ఒయు) పై సంత‌కాల ప్రక్రియ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఎక్స్-పోస్ట్ ఫ్యాక్టో ఆమోదాన్ని తెలిపింది. ఉద్దేశ్యాలు: ఈ ఎమ్ఒయు ద్వారా భార‌త‌దేశం, యునైటెడ్ కింగ్‌డ‌మ్ లు గ్లోబ‌ల్ ఇనొవేశ‌న్ పార్ట్‌న‌ర్‌శిప్ ను ప్రారంభించ‌నున్నాయి. భార‌త‌దేశాని కి చెందిన నూత‌న ఆవిష్క‌ర్త‌ లు మూడో ప‌క్షం దేశాల లో వారి నూత‌న ఆవిష్క‌ర‌ణ ల‌ను మరింత గా పెంచుకోవడానికి జిఐపి ఊతాన్ని అందిస్తుంది. దీని ద్వారా వారు కొత్త బ‌జారు లను వెతకడం లో ఇది సాయపడి, వారు వారి సొంత కాళ్ళ మీద నిల‌బ‌డ‌డానికి దోహ‌దం చేస్తుంది. ఇది భార‌త‌దేశం లో నూత‌న ఆవిష్క‌ర‌ణ‌ల కు సంబంధించిన స్థితిగ‌తుల ను ప్రోత్స‌హిస్తుంది కూడాను. జిఐపి లో భాగం గా రూపుదిద్దుకొనే నూత‌న ఆవిష్క‌ర‌ణ లు సుస్థిర అభివృద్ధి ల‌క్ష్యాల (ఎస్‌డిజి) కి సంబంధించిన రంగాల పై శ్ర‌ద్ధ వహించడం ద్వారా స్వీక‌ర్త దేశాలు వాటి ఎస్‌డిజి ల‌ను సిద్ధింప చేసుకోవడం లో సైతం సాయ‌ప‌డ‌తాయి. సీడ్ ఫండింగు ను, గ్రాంటుల ను, పెట్టుబ‌డుల ను, సాంకేతిక‌ప‌ర‌మైన స‌హాయాన్ని అందించ‌డం ద్వారా ఈ భాగ‌స్వామ్యం భార‌తీయ న‌వ పారిశ్రామికవేత్త‌ లు మ‌రియు నూత‌న ఆవిష్క‌ర్త‌ లు వారు అభివృద్ధిపరచే వినూత్న పరిష్కారాల నిగ్గు దేల్చడానికి, వాటి స్థాయి ని పెంచ‌డానికి, వాటి ని ఎంపిక చేసిన కొన్ని అభివృద్ధి చెందుతున్న దేశాల కు తీసుకు పోవ‌డానికి మ‌ద్ధ‌తు ను కూడా అందిస్తుంది. జిఐపి లో భాగం గా ఎంపికైన నూత‌న ఆవిష్కారణ లు స్థిర అభివృద్ధి ల‌క్ష్యాల సాధ‌న ను శీఘ్ర‌ త‌రం చేయ‌గ‌లుగుతాయి. జ‌నాభా లో అట్ట‌డుగు స్థాయి లో ఉన్న‌టువంటి వారికి మేలు ను చేస్తాయి. ఈ ర‌కం గా స్వీక‌ర్త దేశాల లో స‌మాన‌త్వాన్ని, అన్ని వ‌ర్గాల‌ను క‌లుపుకొని వెళ్ళేట‌టువంటి వైఖ‌రిని ఇవి పెంపొందించగలుగుతాయి. జిఐపి దేశాల మ‌ధ్య నూత‌న ఆవిష్క‌ర‌ణ‌ల బ‌ద‌లాయింపున‌కు ఒక అరమరికలకు తావు ఉండనటువంటి, అన్ని వ‌ర్గాల‌ కు అవ‌కాశాలు ల‌భించేట‌టువంటి ఎల‌క్ట్రానిక్ అంగ‌డి (E-BAAZAR)ని కూడా అభివృద్ధి ప‌రుస్తుంది. అంతేకాదు, ప్ర‌భావ‌వంత‌మైన‌ అంచ‌నా పై ఆధార‌ప‌డే ఫ‌లితాల‌ ను ఆవిష్క‌రించ‌డం పై ఇది దృష్టి ని కేంద్రీకరిస్తుంది. అందువ‌ల్ల పార‌ద‌ర్శ‌క‌త్వాన్ని, జ‌వాబుదారుత‌నాన్ని ఇది పెంపొందిస్తుంది.
భారతదేశం, అఫ్గానిస్తాన్ లు సంఘీభావం తోను, ఉమ్మ‌డి సంక‌ల్పం తోను కోవిడ్-19 పై పోరాడుతాయ‌న్న‌ ప్ర‌ధాన‌ మంత్రి

భారతదేశం మరియు అఫ్గానిస్తాన్ కోవిడ్-19 పై కలసికట్టుగా పోరాటాన్ని సాగిస్తాయి, ఇందుకోసం అవి సంఘీభావం తో, ఉమ్మడి సంకల్పం తో ముందంజ వేస్తాయి అని ప్ర‌ధాన‌ మంత్రి శ్రీ న‌రేంద్ర మోదీ నేడు పేర్కొన్నారు. అఫ్గానిస్తాన్ అధ్య‌క్షుడు డాక్ట‌ర్ అశ్ రఫ్ గనీ పొందుపరచిన ఒక ట్వీట్ పట్ల ప్ర‌ధాన‌ మంత్రి శ్రీ మోదీ ప్రతిస్పందిస్తూ ఈ మాటలు అన్నారు. అఫ్గానిస్తాన్ కు భారతదేశం అత్య‌వ‌స‌ర మందులు హైడ్రోక్సీ క్లోరోక్విన్, పేరాసిటామోల్‌ లను, ఇంకా ఇతర వస్తువుల ను పంపినందుకు భారతదేశాని కి అఫ్గానిస్తాన్ అధ్య‌క్షుడు ట్విటర్ మాధ్యమం ద్వారా కృత‌జ్ఞ‌త‌ల ను వ్యక్తం చేశారు. “భారతదేశం మరియు అఫ్గానిస్తాన్ చారిత్రిక, భౌగోళిక మరియు సాంస్కృతిక సంబంధాలపైన ఆధారపడినటువంటి ఒక ప్ర‌త్యేకమైన మైత్రి ని కలిగివున్నాయి. చాలా కాలం గా, మనం ఉగ్ర‌వాదం అనే సంకటానికి ఎదురొడ్డి నిలచి సంయుక్తం గా పోరాడాము. మనం ఇదే విధం గా క‌ల‌సిక‌ట్టుగాను మరియు ఉమ్మడి సంకల్పం తోను కోవిడ్ -19ని ఎదుర్కొందాము” అంటూ అఫ్గానిస్తాన్ అధ్య‌క్షుడి కి ప్ర‌ధాన‌ మంత్రి శ్రీ‌ మోదీ ట్విటర్ లో పొందుపరచిన తన స‌మాధాన‌ం లో పేర్కొన్నారు.
తమిళభాష లో ప్రముఖ రచయిత తిరు అళ. వల్లియప్ప కు ఆయన శత జయంతి సందర్భం లో శ్రద్ధాంజలిఘటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ తమిళ భాష లో ప్రముఖ రచయిత అయినటువంటి తిరు అళ. వల్లియప్ప గారి కి ఆయన శత జయంతి సందర్భం లో శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘తిరు అళ. వల్లియప్ప కు ఆయన శత జయంతి సందర్భం లో నేను శ్రద్ధాంజలి ని ఘటిస్తున్నాను. ఆయన ను ఆయన యొక్క అసాధారణమైనటువంటి రచన లు మరియు కవిత్వం పరం గా మాత్రమే కాకుండా చరిత్ర, సంస్కృతి మరియు సాహిత్యాల కు బాలల్లో ఆదరణ లభించేటట్టు చూసేందుకు ఆయన చేసిన ప్రయాసలకు కూడాను స్మరించుకోవడం జరుగుతున్నది. ఆయన చేసిన కృషి వర్తమాన యుగం లో అనేక మంది కి ప్రేరణ ను ఇస్తూనే ఉంది.’’ అని పేర్కొన్నారు.
ప్రధానమంత్రి కార్యాలయం ఆదివారం జనతా కర్ఫ్యూకి మద్దతు ఇచ్చిన భిన్న వర్గాల ప్రజలకు కృతజ్ఞతలు ప్రకటించిన ప్రధానమంత్రి

నాడు పోస్టు చేయడమైనది: 20 మార్చి 2020 రాత్రి 8.53కి పిఐబి ఢిల్లీ కరోనా వైరస్ ను అరికట్టడంలో భాగంగా మార్చి 22వ తేదీ ఆదివారంనాడు జనతా కర్ఫ్యూ పాటించాలంటూ తాను ఇచ్చిన పిలుపును విస్తృతంగా ప్రచారంలోకి తెచ్చేందుకు సంఘటితంగా చర్యలు తీసుకున్నందుకు సమాజంలోని భిన్న వర్గాల ప్రజలను ప్రధానమంత్రి ప్రశంసించారు. జనతా కర్ఫ్యూకి వివిధ రంగాలకు చెందిన, వివిధ సంస్థలకు చెందిన ప్రభావకర్తలు, సాధనకర్తలు బహిరంగంగా మద్దతు ప్రకటిస్తూ దాన్ని సమర్థవంతంగా పాటించడానికి ప్రజలందరూ సంఘటితం కావాలని పిలుపు ఇచ్చారు.
ముంబయి లోని భారత విమానాశ్రయ ప్రాధికార సంస్థ స్థలాన్నిసమాధి స్థలంగా మార్చటం కోసం గ్రేటర్ ముంబయి నగరపాలక సంస్థ (ఎమ్ సీ జీ ఎమ్) కు చెందిన స్థలంతో పరస్పరం మార్పిడి చేయడం

ముంబయి లోని భారత విమానాశ్రయ ప్రాధికార సంస్థ (ఏఏఐ) కి చెందిన స్థలంలో నుంచి సీఎస్ఐఈ లో ఉన్న మెస్సర్స్ ముంబయి ఇంటర్ నేషనల్ ఎయిర్ పోర్ట్ ప్రైవేట్ లిమిటెడ్ (ఎమ్ఐఎఎల్)కు అప్పగించినటువంటి 2960.90 చదరపు మీటర్ల భూమిని.. శ్మశాన వాటికగా స్థల మార్పిడికి గాను గ్రేటర్ ముంబయి నగరపాలక సంస్థ (ఎమ్ సీ జీ ఎమ్) కు చెందిన సమానమైన భూమితో పరస్పరం మార్పిడి చేసుకొనేందుకు కేంద్ర మంత్రివర్గం ఆమోద ముద్ర వేసింది. మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఎమ్ సీ జీ ఎమ్ నుంచి మార్పిడి పద్దతి పై తీసుకున్న స్థలంలో మెస్సర్స్ ఎమ్ఐఎఎల్ ముంబయి లోని సీఎస్ఐఏ అభివృద్ధి పనులను పూర్తి చేయగలగడం సాధ్యపడుతుంది. అంతే కాకుండా, శ్మశాన వాటికను ఒక కొత్త చోటికి మార్చడం వల్ల దానిని కూడా పనిచేయించవచ్చు. పరస్పరం మార్పిడికి ప్రతిపాదించిన ఏఏఐ స్థలం, ప్రైవేట్ భూమి.. ఈ రెండు కూడా సమాన విస్తీర్ణం కలిగి ఒక దానిని ఆనుకొని మరొకటి ఉన్నాయి. దీనికి తోడు, ఈ స్థలాల సర్కిల్ రేటు కూడా ఒకే విధంగా ఉన్న కారణంగా ఈ వ్యవహారంలో ప్రభుత్వంపై ఎటువంటి ఆర్థిక భారం పడదు. అయితే, ఈ భూముల పరస్పర మార్పిడికయ్యే మ్యుటేషన్ ఖర్చులను మెస్సర్స్ ఎమ్ఐఏఎల్ భరించవలసి ఉంటుంది.
కొత్త మెడిక‌ల్ కాలేజీ స్థాప‌న‌కోసం కార్మిక సంక్షేమ సంస్థ కింద ఉన్న జార్ఖండ్‌లోని క‌ర్మ‌లో గ‌ల సెంట్ర‌ల్ ఆస్ప‌త్రిని జార్ఖండ్ ప్ర‌భుత్వానికి బ‌దిలీచేసే ప్ర‌తిపాద‌న‌ల‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, జార్ఖండ్‌లోని క‌ర్మ‌లో కార్మిక ఉపాధి క‌ల్ప‌న మంత్రిత్వ‌శాఖ కింద‌గ‌ల సెంట్ర‌ల్ ఆస్పత్రిని , దాని భూమి భ‌వ‌నాల‌తో స‌హా జార్ఖండ్ ప్ర‌భుత్వానికి ఉచితంగా బ‌ద‌లాయించే ప్ర‌తిపాద‌న‌ల‌కు ఆమోదం తెలిపింది. ఈప్రాంతంలోని ప్ర‌జ‌ల వైద్య ఆరోగ్య అవ‌స‌రాలు తీర్చేందుకు ప్ర‌స్తుత జిల్లా, రెఫ‌ర‌ల్ ఆస్ప‌త్రుల‌కు అనుబంధంగా మెడిక‌ల్ కాలేజీల ఏర్పాటుకు సంనిర్దేశించిన‌ కేంద్ర ప్రాయోజిత ప‌థ‌కం(సిఎస్ఎస్‌) కింద కొత్త‌గా వైద్య క‌ళాశాల‌ను ఏర్పాటు చేసేందుకు ఈ నిర్ణ‌యం తీసుకున్నారు. అమ‌లు వ్యూహం, ల‌క్ష్యాలు మూడు నెల‌ల కాలంలో సెంట్ర‌ల్ ఆస్ప‌త్రిని దాని భూమి , భ‌వ‌నాల‌తో స‌హా జార్ఖండ్ ప్ర‌భుత్వానికి అప్ప‌గిస్తారు. ఇందుకు సంబంధించి కార్మిక‌, పాధి క‌ల్ప‌న మంత్రిత్వ‌శాఖ‌, రాష్ట్ర‌ప్ర‌భుత్వం మ‌ధ్య విధివిధానాలు, బ‌దిలీ, సిబ్బంది విలీనం త‌దిత‌రాల‌కు సంబంధించి ఒక అవ‌గాహ‌నా ఒప్పందం కుదుర్చుకుంటారు. ప్ర‌ధాన ప్ర‌భావంః దీనితో దేశంలో శిక్ష‌ణ పొందే వైద్యుల సంఖ్య దేశంలో ప్ర‌తి ఏటా పెరుగుతుంది. దీనివ‌ల్ల ఈ ప్రాంతంలో ఆరోగ్యానికి సంబంధించిన మౌలిక స‌దుపాయాలు, అందుబాటులోకి వ‌స్తాయి. ఫ‌లితంగా సామాన్యుడికి మెరుగైన ఆరోగ్య‌సేవ‌లు అందుతాయి. ల‌బ్ధిదారులుః దీనివ‌ల్ల జార్ఖండ్‌లోని క‌ర్మా ప్రాంతం చుట్టుప‌క్క‌ల నివ‌శించే వారంద‌రికీ ప్ర‌యోజ‌నంక‌లుగుతుంది.వీరికి మెరుగైన ఆరోగ్య స‌దుపాయాలు అందుబాటులోకి వ‌స్తాయి. నేప‌థ్యంః కార్మిక‌, ఉపాధి క‌ల్ప‌న మంత్రిత్వ‌శాఖ అసంఘ‌టిత రంగంలోని కొన్ని వ‌ర్గాల కార్మికులు, వారిపై ఆధార‌ప‌డిన వారికి త‌మ ఆస్ప‌త్రులు, డిస్పెన్స‌రీల ద్వారా వైద్య‌సేవ‌లు అందిస్తుంది. జార్ఖండ్‌లోని క‌ర్మాలో మైకా మైన్‌, బీడీ కార్మిక‌లు వైద్య అవ‌స‌రాల నిమిత్తం కార్మిక , ఉపాధి క‌ల్ప‌నా శాఖ 150 ప‌డ‌క‌ల ఆస్ప‌త్రిని ఏర్పాటు చేసింది. (ఇందులో 50 ప‌డ‌క‌లు అదే ఆస్ప‌త్రి ప్రాంగ‌ణంలోని టి.బి ఆస్ప‌త్రికి చెందిన‌వి). ఈ ప్రాంతంలో ఒక కొత్త వైద్య క‌ళాశాల‌ను ఏర్పాటు చేయ‌డానికి ఈ ఆస్ప‌త్రిని భూమి, భ‌వ‌నాల‌తో స‌హా ఉచితంగా త‌మ‌కు బ‌ద‌లాయించాల‌ని జార్ఖండ్ ప్ర‌భుత్వం కేంద్ర ప్ర‌భుత్వానికి ఒక ప్ర‌తిపాద‌న స‌మ‌ర్పించింది.
కామన్ వెల్థ్ గేమ్స్ 2022 లో మహిళ లజూడో లో వెండి పతకాన్ని గెలుచుకొన్నందుకు సుశీలా దేవీ లిక్ మాబామ్ గారి కి అభినందనలు తెలిపిన ప్రధాన మంత్రి

బర్మింగ్ హమ్ లో జరుగుతున్న కామన్ వెల్థ్ గేమ్స్ 2022 లో మహిళ ల జూడో లో రజత పతకాన్ని గెలుచుకొన్నందుకు సుశీలా దేవి లిక్ మాబామ్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘సుశీల దేవీ లిక్ మాబామ్ గారి అసాధారణమైనటువంటి ఆట తీరు ఉత్సాహాన్ని కలిగించేది గా ఉంది. రజత పతకాన్ని గెలుచుకొన్నందుకు ఆమె కు ఇవే అభినందన లు. ఆమె ప్రశంసాయోగ్యమైనటువంటి నైపుణ్యాన్ని మరియు దృఢత్వాన్ని చాటారు. ఆమె భావి ప్రయత్నాల లో సైతం రాణించాలి అని కోరుకొంటూ ఆమె కు ఇవే నా శుభాకాంక్షలు.’’ అని పేర్కొన్నారు.
నేపాల్‌ప్ర‌ధాన‌మంత్రితో ప్ర‌ధాన‌మంత్రి శ్రీ న‌రేంద్ర మోదీ స‌మావేశం

నేపాల్ ప్ర‌ధాన‌మంత్రి గౌర‌వ‌, కె.పి.శ‌ర్మ ఒలి, 2019 మే 30 న జ‌రిగిన ప్ర‌ధాన‌మంత్రిశ్రీ న‌రేంద్ర మోదీ, ఆయ‌న మంత్రి వ‌ర్గ స‌హ‌చరుల ప్ర‌మాణ‌స్వీకారోత్స‌వానికి హాజ‌ర‌య్యారు. 2019 మే 31న ప్ర‌ధాన‌మంత్రి శ్రీ న‌రేంద్ర మోదీతో జ‌రిగిన ద్వైపాక్షిక స‌మావేశంలో, నేపాల్ ప్ర‌ధాన‌మంత్రి ఒలి, ఇటీవ‌లి సార్వ‌త్రిక ఎన్నిక‌ల‌లో ప్ర‌ధాన‌మంత్రి న‌రేంద్ర మోదీ నాయ‌కత్వంలోని పార్టీ ఘ‌న విజ‌యం సాధించినందుకు ఆయ‌న‌ను అభినందించారు. ఒలి అభినంద‌న‌ల‌కు ప్ర‌ధాన‌మంత్రి శ్రీ న‌రేంద్ర మోదీ కృత‌జ్ఞ‌త‌లు తెలిపారు. అలాగే, ఇండియా, నేపాల్ ల మ‌ధ్య సంప్ర‌దాయంగా ఉన్న బ‌హుముఖ భాగ‌స్వామ్యాన్ని మ‌రింత బ‌లోపేతం చేసేందుకు నేపాల్‌తో క‌లిసి ప‌నిచేసేందుకు ప్ర‌ధాన‌మంత్రి శ్రీ న‌రేంద్ర మోదీ త‌మ సంక‌ల్పాన్ని పున‌రుద్ఘాటించారు. ద్వైపాక్షిక ప్రాజెక్టుల అమ‌లు,తీసుకున్న చ‌ర్య‌ల విష‌యంలో సాధించిన పురోగ‌తిపై ఇరువురు నేత‌లూ సంతృప్తి వ్య‌క్తం చేశారు
14వ భారతదేశం జపాన్ వార్షిక శిఖర సమ్మేళనం (19 మార్చి 2022; న్యూ ఢిల్లీ)

ప్రధాన మంత్రి శ్రీ నరేంద్ర మోదీ ఆహ్వానించిన మీదట జపాన్ ప్రధాని శ్రీ కిశిదా ఫుమియో 14వ భారతదేశం– జపాన్ వార్షిక శిఖర సమ్మేళనం కోసం 2022వ సంవత్సరం లో మార్చి నెల 19వ, 20వ తేదీల లో న్యూ ఢిల్లీ కి ఆధికారిక యాత్ర ను చేపట్టనున్నారు. ఈ శిఖర సమ్మేళనం ఇద్దరు నేత ల మధ్య జరిగే ఒకటో సమావేశం అవుతుంది. ఇంతకు మునుపు భారతదేశం– జపాన్ వార్షిక శిఖర సమ్మేళనం 2018వ సంవత్సరం లో అక్టోబరు నెల లో చోటు చేసుకొంది. 2. భారతదేశం మరియు జపాన్ వాటి ‘ప్రత్యేక వ్యూహాత్మక మరియు ప్రపంచ భాగస్వామ్యం’ పరిధి లో బహుముఖీనమైనటువంటి సహకారాన్ని కలిగివున్నాయి. ఈ శిఖర సమ్మేళనం ఇరు పక్షాల కు వివిధ రంగాల లో ద్వైపాక్షిక సహకారాన్ని సమీక్షించడానికి, ఆ సహకారాన్ని పటిష్టపరచుకోవడానికి, వీటితో పాటు గా ఉభయ దేశాల భాగస్వామ్యాన్ని ఇండో– పసిఫిక్ ప్రాంతం లోను, అంతకు మించిన స్థాయి లో సైతం శాంతి ని, సుస్థిరత్వాన్ని, సమృద్ధి ని పెంపొందింపచేసుకోవడం కోసం ముందుకు తీసుకుపోవడానికి, ఇంకా పరస్పర హితం ముడిపడ్డ ప్రాంతీయ అంశాల గురించి, అంతర్జాతీయ అంశాల పట్ల ఒక పక్షం ఆలోచనల ను మరొక పక్షాని కి వెల్లడి చేసుకోవడానికి ఒక అవకాశాన్ని అందించనుంది.